# Aitana Bonmatí i Conca

Aitana Bonmatí i Conca (Sant Pere de Ribes, 18 de gener de 1998) és una futbolista catalana que juga com a migcampista amb el FC Barcelona de la Lliga F i amb la selecció espanyola. És considerada una de les millors jugadores de futbol del món. Prova d'això són tots els premis que va rebre a conseqüència de la seva temporada 2022-2023: la Pilota d'Or, el The Best, el premi UEFA, l'MVP de la Champions, l'MVP del mundial, el Globe Soccer Award, el premi de la IFFHS a la millor jugadora, el Golden Player Woman i el Laureus —esdevenint la primera futbolista que el guanyà.
Al seu palmarès hi destaquen, entre molts altres títols, tres Champions League (2021, 2023 i 2024), 5 lligues, 6 copes de la reina i 4 Supercopes d'Espanya. Amb la selecció espanyola també ha aconseguit el Mundial de 2023, on va ser nomenada millor jugadora del torneig. A més, també ha guanyat diverses distincions individuals més, com el premi a la millor jugadora de la final de la Champions League de 2021 i de 2024, el premi a la jugadora de la temporada de la Champions League de 2023 i 2024, la Pilota d'or de 2023 i de 2024 i el Premi The Best FIFA de 2023 i de 2024 a la millor jugadora del món.
A més de ser esportista, va cursar el Grau en Ciències de l'Activitat Física i de l'Esport graduant-se el 2021 per la Universitat Ramon Llull i va començar un grau de master en gestió esportiva al Johan Cruyff Institute el setembre de 2022. Als 24 anys va publicar la seva biografia Totes unides fem força, escrita per Cristian Martín, composta de 14 capítols, una referència al dorsal que portava Johan Cruyff i ella mateixa.

## Primers anys

Va néixer el 18 de gener de 1998 a Sant Pere de Ribes, Garraf, tot i que en algunes fonts apareix com a nascuda a Vilanova i la Geltrú, filla de Rosa Bonmatí i Guidonet i Vicent Conca i Ferrús. Els seus pares són professors de llengua i literatura catalanes, i li van inculcar l'amor per la lectura des de ben menuda.
Els seus pares van ser dels impulsors de la iniciativa per canviar l'ordre dels cognoms i, per aquest motiu, porta el cognom matern abans del patern. De fet, durant els dos primers anys de la seva vida, va ser coneguda com a Aitana Bonmatí Guidonet, amb els dos cognoms de la seva mare. Quan el 2000 es va permetre dur el cognom matern abans que el patern, Aitana va adoptar la fórmula actual, Bonmatí Conca.
Va començar a jugar a futbol en equips mixtos al pati de l'escola. Als 7 anys, es va apuntar a l'equip del seu poble, el Club Deportiu Ribes, sent l'única nena de l'equip, i el 2010 va passar al CF Cubelles, on va ser 2 anys. A partir de la temporada 2012/13, a causa d'un canvi reglamentari, va començar a jugar amb noies.

## Carrera de club
### F.C. Barcelona
#### Categories inferiors

El 2012, Bonmatí va fitxar pel Barça per a jugar en el seu equip juvenil i, al cap de dos anys, va passar a formar part del Barça B. Durant el seu pas per la segona divisió, la temporada 2015-16, va jugar un bon nombre de partits ajudant l'equip a guanyar el campionat del grup III de la competició per primera vegada a la història del club, marcant 14 gols. Al final d'aquella temporada va pujar al primer equip sota les ordres de l'entrenador Xavi Llorens.

#### 2016-2018: Inicis al primer equip

Bonmatí va debutar amb el primer equip del FC Barcelona el 18 de juny de 2016 en un partit de quarts de final de la Copa de la Reina que va acabar amb victòria 1-5 davant la Reial Societat. Va entrar al descans substituint Jennifer Hermoso i va realitzar una assistència en el gol de Bárbara Latorre. Va continuar participant en el torneig com suplent, entrant als minuts finals del partit guanyat per les blaugranes per 3-0 a la semifinal contra el Llevant UD. Bonmatí també va participar en la final del torneig contra l'Atlètic de Madrid, substituint a Gemma Gili en el minut 53, en un partit en què les barcelonistes van ser derrotades per 2-3.
Al mes següent, a l'inici de la temporada 2016-17, va formar part de la plantilla que va conquerir la Copa Catalunya, on va jugar i marcar en els dos partits del torneig. La final contra el RCD Espanyol va acabar amb una victòria per 6-0 per al Barça, que va suposar el primer títol absolut de Bonmatí amb el club.
El 6 d'octubre va realitzar el seu debut en la Lliga de Campions als setzens de final contra l'FK Minsk, entrant des de la banqueta a l'últim quart del partit. Bonmatí va anar guanyant minuts durant la seva primera temporada amb el primer equip, fent tretze aparicions, tres de les quals com a titular i marcant 2 goles en el campionat nacional, sent un doblet contra l'Oiartzun KE que va acabar 13-0. Va marcar el quart gol del Barcelona en la final de la Copa de la Reina 2017, una victòria per 4-1 sobre l'Atlètic de Madrid.
En la temporada 2017-2018, Bonmatí va continuar tenint aparicions amb moderació, principalment entrant com a suplent en la Lliga Iberdrola. El seu únic gol de la temporada es va produir en la Lliga de Campions en un partit de Vuitens de final contra l'equip lituà Gintra Universitetas. Va entrar substituint Toni Duggan a la final de la Copa de la Reina 2018 durant la segona part del partit, que va acabar amb victòria blaugrana per la mínima novament davant l'Atlètic de Madrid.

#### 2018 - present: Consolidació
###### Temporada 2018-2019

La temporada 2018-2019 Bonmatí va tenir un paper més protagonista en l'equip blaugrana, entrant en l'onze titular de forma habitual. Va tenir aparicions regulars en la Lliga de Campions d'aquell any, marcant un gol contra el Glasgow City Football Club en la victòria 5-0 als vuitens de final. El Barça es va classificar per disputar la primera final de la història de la secció femenina de futbol del club i de qualsevol equip de la lliga. Bonmatí va formar part de l'onze inicial per jugar la final, que el Barcelona va perdre 4-1 davant l'Olympique de Lió. Jugadores i staff tècnic han considerat sovint la final perduda a Budapest un punt d'inflexió pels èxits posteriors. Bonmatí va acabar la temporada amb dotze gols en lliga i només es va absentar en 5 partits entre totes les competicions. El 2019 va rebre el premi a la Millor Jugadora de l'Any del futbol català de la temporada 2018-2019, atorgat per la Federació Catalana de Futbol.
Tot i haver rebut diverses ofertes de clubs estrangers, el 22 de maig de 2019, Bonmatí va signar la renovació del seu contracte com a blaugrana per tres temporades més.

###### Temporada 2019-2020

El 2 de gener de 2020, gairebé tres anys i mig després del seu debut, va jugar el seu partit número 100 amb la samarreta del F. C. Barcelona, entrant com a suplent davant el CD Tacón. Després d'un breu període de lesió, va ser substituïda en els dos partits de la Supercopa Femenina 2020, participant de la final que les blaugranes van guanyar 10-1 a la Reial Societat. El maig de 2020 l'equip de Lluís Cortés el Barça es va proclamar campió de la Lliga Iberdrola quan faltaven vuit jornades per disputar a causa a la suspensió de la competició domèstica a causa de la pandèmia de COVID-19. Amb vint-i-un partits disputats sumava dinou victòries i dos empats, amb nou punts més que el segon, l'Atlètic de Madrid. Va ser el primer campionat de lliga de Bonmatí com a jugadora sènior. L'agost, sense ritme de competició, van classificar-se per a les semifinals de la Lliga de Campions eliminant l'Atlètic de Madrid per 1-0, a partit únic i a porta tancada, però van caure eliminades en semifinals enfront del Wolfsburg amb el mateix resultat.

###### Temporada 2020-2021

Al llarg de la temporada 2020-21, Bonmatí va ser essencial a la campanya del triplet continental del Barcelona. Va tenir una de les actuacions més notables de la seva carrera a la final de la Lliga de Campions Femenina de la UEFA, marcant el tercer gol del Barça i sent nomenada MVP de la final. Aquella temporada es va reprendre la fase final de la Copa de la Reina 2019-20, que havia quedat ajornada per causa de la COVID-19. A semifinals va ser l'autora del darrer gol en la golejada per 6-0 al Sevilla FC el 8 d'octubre. En la final contra l'Escuelas de Fútbol de Logroño a l'estadi de La Rosaleda de Màlaga van guanyar per tres gols a zero. Bonmatí va marcar el segon gol del Barça amb una gran jugada individual amb la qual es va guanyar el MVP de la final.
En les semifinals de la Lliga de Campions, Bonmatí va donar una assistència a Jennifer Hermoso que va marcar l'empat 1-1 en el partit d'anada davant el Paris Saint-Germain. El F. C. Barcelona va guanyar el partit de tornada per 2-1, amb Bonmatí titular substituïda al minut 79 per Asisat Oshoala. El 16 de maig de 2021, va començar en l'onze inicial la seva segona final de la Lliga de Campions, aquest cop contra el Chelsea FC. Va marcar el 3-0 al minut 21 aprofitant una assistència d'Alexia Putellas i van guanyar el títol amb una contundent victòria per 4-0. Bonmatí fou escollida millor jugadora de la final. La seva actuació global també va ser votada com la cinquena millor del campionat, i va ser inclosa en l'Equip Ideal de la temporada per primer cop. Bonmatí va ser nominada addicionalment al premi a la Millor Migcampista de l'edició del campionat europeu.
El Barça va aconseguir guanyar el triplet aquella temporada després de conquerir la Copa de la Reina guanyant al Llevant, la Lliga Iberdrola amb 33 victòries de les 34 possibles i l'esmentada Lliga de Campions. El 6 de desembre de 2021 l'IFFHS va fer públic l'equip ideal de l'any que l'incloïa al centre del camp. Al final de desembre va renovar el seu contracte amb el Barcelona fins al 2025.

###### Temporada 2021-2022

Una temporada més, el Barça es va imposar a la Lliga, la Copa de la Reina i la Supercopa, amb paper destacat de Bonmatí en totes les competicions; però l'equip va patir la decepció de perdre la final de la Lliga de Campions contra l'Olympique de Lió, partit on va ser titular.

###### Temporada 2022-2023

La temporada 2022-2023 es presentava complicada pel Barça per la lesió d'Alèxia Putellas, la vigent doble guanyadora de la Pilota d'Or, que es va lesionar per quasi tota la campanya. Bonmatí va fer un pas endavant i va liderar el Barça a la victòria a la Lliga i a la Supercopa; però no van poder revalidar la Copa, eliminades als despatxos per alineació indeguda després d'haver guanyar el partit per 0-9. En canvi, sí que van aconseguir imposar-se a la Lliga de Campiones, competició on va marcar 5 gols i va donar 8 assistències (el rècord de la competició) i on va ser seleccionada integrant de l'«onze ideal». A més, a l'agost, va ser nomenada millor jugadora de l'any per la UEFA i va formar part de l'equip que va guanyar el Mundial amb la selecció espanyola, competició on també va ser seleccionada com la millor jugadora.

###### Temporada 2023-2024

Bonmatí va continuar rebent premis i reconeixements per la temporada anterior. A l'octubre, va rebre la Pilota d'Or a la millor jugadora del món. Al mes de gener va ser escollida millor jugadora del món a la prestigiosa llista de les 100 millors jugadores de The Guardian i va guanyar el Premi The Best FIFA. A l'abril també va rebre el premi Laureus a la millor esportista.
A nivell de club, es va imposar amb el Barça a totes les competicions que va disputar: Supercopa, Copa, Lliga i Lliga de Campions, on va ser l'autora del primer gol de la final i on va ser proclamada millor jugadora del partit. A més, també seria nomenada la millor jugadora de la Lliga de Campions i integraria l'equip ideal de la competició, repetint la nominació de l'any anterior en les dues categories.

## Carrera internacional

Ha jugat en totes les categories de la selecció espanyola. Va ser membre de la selecció sub-17 que va guanyar l'Eurocopa del 2015, de la mateixa manera que també amb la selecció sub-19 guanyant l'Eurocopa 2017. L'any 2018 queda subcampiona al Mundial sub-20 on marca un gol al torneig. Amb la selecció catalana ha sigut internacional en dos partits, marcant un gol al darrer partit jugat el 2017.
El novembre de 2017, l'entrenador Jorge Vilda la va incloure en la seva primera convocatòria per la selecció absoluta d'Espanya per disputar dos partits de classificació per a la Copa Mundial de França de 2019. El seu debut es va produir el 28 de novembre en un partit contra la selecció austríaca, entrant des de la banqueta al minut 77 en substitució d'Amanda Sampedro.
Posteriorment, va formar part de la selecció espanyola al Mundial 2019 i al Mundial 2023, on va guanyar la Pilota d'Or com a millor jugadora del torneig després d'imposar-se a la final.

### Copa del Món de 2023

El 25 de novembre de 2021, Bonmatí va marcar dos gols en la victòria per 12-0 contra les Illes Fèroe en un partit de classificació per al Mundial de 2023. Cinc dies després, en va marcar dos més contra Escòcia.
Consolidada en la selecció, Bonmatí va ser una de les quinze jugadores anomenades Las 15 per la premsa que el setembre de 2022 van enviar un email a la RFEF demanant no ser convocades al·legant motius de salut, aconsellades per advocats. De les 15 jugadores, Bonmatí va ser una de les que es va mostrar més oberta a dialogar amb la selecció a partir de març de 2023. Després d'algunes millores que no es van detallar, Bonmatí va ser una de les vuit jugadores entre les 15 que va manifestar la seva voluntat de tornar a la selecció i va formar part de la convocatòria del mundial, juntament amb Mariona i Ona Batlle.
En el partit inaugural d'Espanya al Mundial 2023, va marcar el segon gol de les espanyoles en la victòria per 3-0 sobre Costa Rica. Bonmatí va marcar dos gols i va donar dues assistències en la golejada per 5-1 d'Espanya a Suïssa per assolir els quarts de final.
Després de la victòria per 1-0 d'Espanya sobre Anglaterra en la final, Bonmatí va ser nomenada millor jugadora del torneig i va rebre la Pilota d'Or durant el lliurament de premis al final del torneig.

### Després de la Copa del Món

El 28 de febrer de 2024, va obrir el marcador en la victòria per 2–0 davant França a la final de la Lliga de Nacions 2023-24 que suposava el segon títol internacional de la selecció absoluta espanyola.

## Estadístiques
### Club

Actualitzat a l'últim partit jugat el 3 de juny de 2023.
Partits i gols per club, temporada i competició :
| Club | Temporada | Lliga | Lliga | Lliga | Copa | Copa | Supercopa | Supercopa | Lliga de Campions | Lliga de Campions | Copa Catalunya | Copa Catalunya | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols | Partits | Gols |
| FC Barcelona | 2016-17 | Primera Divisió | 13 | 2 | - | - | - | - | 3 | 0 | 2 | 1 | 18 | 3 |
| FC Barcelona | 2017-18 | Primera Divisió | 15 | 0 | 4 | 0 | - | - | 4 | 1 | 2 | 0 | 25 | 1 |
| FC Barcelona | 2018-19 | Primera Divisió | 27 | 12 | 3 | 0 | - | - | 8 | 1 | 0 | - | 38 | 13 |
| FC Barcelona | 2019-20 | Primera Divisió | 20 | 5 | 4 | 0 | 2 | 0 | 4 | 2 | 2 | 1 | 30 | 8 |
| FC Barcelona | 2020-21 | Primera Divisió | 31 | 10 | 5 | 2 | 1 | 0 | 11 | 3 | - | - | 47 | 15 |
| FC Barcelona | 2021-22 | Primera Divisió | 25 | 13 | 4 | 0 | - | - | 10 | 5 | - | - | 39 | 18 |
| FC Barcelona | 2022-23 | Primera Divisió | 23 | 10 | 1 | 2 | 2 | 2 | 11 | 5 | - | - | 37 | 19 |
| FC Barcelona | 2023-24 | Primera Divisió | 24 | 8 | 4 | 4 | 2 | 1 | 11 | 6 | - | - | 41 | 19 |
| Total carrera | Total carrera | Total carrera | 177 | 59 | 25 | 8 | 7 | 3 | 62 | 23 | 6 | 2 | 278 | 95 |

### Internacional

Actualitzat a l'últim partit jugat el 9 d'agost de 2024
Partits i gols per any :
| Selecció | Any | Partits | Gols |
| Espanya | 2017 | 1 | 0 |
| Espanya | 2018 | 6 | 0 |
| Espanya | 2019 | 12 | 4 |
| Espanya | 2020 | 5 | 3 |
| Espanya | 2021 | 11 | 7 |
| Espanya | 2022 | 11 | 2 |
| Espanya | 2023 | 14 | 5 |
| Espanya | 2024 | 11 | 5 |
| Total | Total | 71 | 26 |

## Palmarès
### Clubs

* 5 Lligues espanyoles de futbol femení: 2019-20, 2020-21, 2021-22, 2022-23, 2023-24
* 3 Lligues de Campiones: 2020-2021, 2022-2023, 2023-2024
* 4 Copes Catalunya de futbol femenina: 2016-17, 2017-18, 2018-19, 2019-20
* 6 Copes espanyoles de futbol femenina: 2016-17, 2017-18, 2019-20, 2020-21, 2021-22, 2023-24
* 4 Supercopes d'Espanya de futbol femenina: 2019-20, 2021-22, 2022-23, 2023-24

### Selecció espanyola

* 1 Eurocopa Femenina de Futbol sub-17 de la UEFA: 2015
* 1 Eurocopa Femenina de Futbol sub-19 de la UEFA: 2017
* 1 Copa del Món Femenina de Futbol: 2023
* 1 Lliga de Nacions: 2023-24

### Distincions individuals

| Distinció | Any |
| Millor Jugadora Catalana de l'any | 2019, 2023 |
| Jugadora Més Valuosa de la final de la Copa de la Reina | 2020 |
| Jugadora Més Valuosa de la final de la Lliga de Campions | 2021, 2024 |
| Equip ideal de la Lliga de Campions | 2021, 2022 2023 2024 |
| Segona millor migcampista de Lliga de Campions | 2021 |
| Inclosa a l'equip ideal de l'any de la Federació Internacional d'Història i Estadística de Futbol | 2021, 2022, 2023 |
| Millor jugadora de la Lliga de Campions | 2023 2024 |
| Premi a la Millor Jugadora d'Europa de la UEFA | 2023 |
| Pilota d'Or | 2023, 2024 |
| Premi The Best FIFA | 2023, 2024 |
| Premi a la millor esportista catalana de l'any | 2023 |
| Premi Laureus a la millor esportista femenina internacional de l'any | 2024 |

## Premis i reconeixements

* 2023 - Bonmatí va ser inclosa en el llistat anual 100 Women que publica la BBC. La corporació va destacar el seu discurs en favor de l'equiparació entre homes i dones en el món del futbol.
* 2023 - 37è Premi Internacional Joan B. Cendrós, concedit per Òmnium Cultural per la tasca feta en la internacionalització de la llengua catalana.
* 2024 - Creu de Sant Jordi.

## Referències

* 1 2 «Noms propis > Aitana Bonmatí». ésAdir | Llibre d'estil CCMA. Arxivat de l'original el 2023-09-04. [Consulta: 4 setembre 2023].
* 1 2 3 «Aitana». FC Barcelona. Arxivat de l'original el 2023-09-04. [Consulta: 4 setembre 2023].
* 1 2 «Aitana Bonmatí, la ribetana que ha estat escollida millor jugadora de la final de la Champions». Eix Diari, 17-05-2023. Arxivat de l'original el 2023-09-04. [Consulta: 4 setembre 2023].
* 1 2 «Aitana Bonmatí: "No tengo que dar explicaciones a nadie"» (en castellà). Marca, 14-08-2023. Arxivat de l'original el 2023-09-04. [Consulta: 4 setembre 2023].
* ↑ «Fitxa de la jugadora de Laliga.es». Arxivat de l'original el 2017-10-19. [Consulta: 19 octubre 2017].
* ↑ Tortajada, C. Rodergas / O. «El futbol, just amb Aitana». L'esportiu de Catalunya, 31-10-2023. Arxivat de l'original el 2023-10-31. [Consulta: 31 octubre 2023].
* ↑ esport3. «Aitana Bonmatí guanya el The Best 2023 que la reafirma com la millor jugadora del món», 15-01-2024. Arxivat de l'original el 2024-01-14. [Consulta: 15 gener 2024].
* ↑ Tortajada, Oriol. «‘Queen' Aitana». L'esportiu de Catalunya, 28-04-2024. Arxivat de l'original el 2024-04-28. [Consulta: 28 abril 2024].
* 1 2 3 4 «Bonmati inspires Spain to their first women's World Cup». DW, 20-08-2023 [Consulta: 20 agost 2023]. Arxivat 20 August 2023$^{[Datemismatch]}$ a Wayback Machine.
* ↑ «Aitana». FC Barcelona. [Consulta: 30 octubre 2023].
* ↑ Escudero, Sergi. «Aitana Bonmatí, a la gala de la UEFA: "Estem amb la Jenni i totes les dones, no podem permetre més abusos de poder"». Ara.cat, 31-08-2023. Arxivat de l'original el 2023-08-31. [Consulta: 31 agost 2023].
* 1 2 3 4 Rodergas, Clara. «El Barça amansa la bèstia i fa història». L'esportiu de Catalunya, 27-05-2024. Arxivat de l'original el 2024-05-25. [Consulta: 27 maig 2024].
* ↑ Escudero, Sergi. «Aitana Bonmatí guanya la seva primera Pilota d'Or: "Juntes hem de lluitar per un món més igualitari"», 26-10-2023. Arxivat de l'original el 2024-01-15. [Consulta: 15 gener 2024].
* 1 2 Escudero, Sergi. «The Best: Aitana Bonmatí es confirma com la millor futbolista del món», 15-01-2024. Arxivat de l'original el 2024-01-15. [Consulta: 15 gener 2024].
* ↑ «Biografía» (en castellà). aitanabonmati.weboficial.net. Arxivat de l'original el 10 d'octubre 2021. [Consulta: 10 octubre 2021].
* ↑ «Chi è Aitana Bonmatí, la calciatrice che ha vinto il Pallone d'Oro» (en italià). La Stampa. [Consulta: 2 novembre 2024].
* ↑ «Aitana Bonmatí starts the Master in Sport Management at Johan Cruyff Institute». Johan Cruyff Institute The Magazine, 16-09-2022.
* ↑ Villarrubia, Begoña. «Aitana Bonmatí: "Espero que el próximo capítulo sea la segunda Champions"» (en castellà). Mundo Deportivo, 19-04-2022. Arxivat de l'original el 3 de juny 2024. [Consulta: 23 abril 2022].
* ↑ «Perfil | Aitana Bonmatí: la brújula d'España» (en castellà). Diario de Sevilla, 20-08-2023. Arxivat de l'original el 2023-09-04. [Consulta: 4 setembre 2023].
* ↑ Padilla, Toni. «Les superheroïnes de l'esport amb el poder per canviar la societat». Diari Ara, 07-02-2023. Arxivat de l'original el 2023-02-08. [Consulta: 8 febrer 2023].
* ↑ «JUGADORAS FC BARCELONA FEMENINO: MÁS SOBRE AITANA BONMATÍ» (en castellà). primeraiberdrola.es. Arxivat de l'original el 17 de maig 2022. [Consulta: 10 octubre 2021].
* ↑ «El sorprendente pasado en TV3 de la madre de Aitana Bonmatí hace 23 años: son clavadas». Arxivat de l'original el 2023-11-04. [Consulta: 20 agost 2023].
* ↑ «Los partidos con una "pelota de plata" que forjaron a una Aitana Bonmatí que mira al Balón de Oro». Arxivat de l'original el 2023-11-04. [Consulta: 20 agost 2023].
* ↑ «Aitana Bonmatí y la curiosa anécdota con sus padres: "Ellos siempre han querido cambiar el mundo y que hubiese igualdad"». Arxivat de l'original el 2023-11-04. [Consulta: 20 agost 2023].
* ↑ «Les arrels d'Aitana Bonmatí: Sant Pere de Ribes vibra amb la final». Esport3, 20-05-2022. Arxivat de l'original el 2023-09-04. [Consulta: 4 setembre 2023].
* 1 2 Gómez, Olivella «Aitana Bonmatí: “He demostrado que puedo ser importante”». El Mundo Deportivo, 28-10-2019 [Consulta: 13 març 2020]. Arxivat 7 de setembre 2023 a Wayback Machine.
* ↑ «Betis and Barcelona "B" touch the sky». Arxivat de l'original el 2017-09-12. [Consulta: 19 octubre 2017].
* ↑ «Aitana Bonmatí fa el salt al primer equip». Arxivat de l'original el 2022-03-18. [Consulta: 19 octubre 2017].
* ↑ Pérez, Patricia. «Reial Societat – FC Barcelona Femení: Directes cap a les semifinals (1-5)». fcbarcelona.ca, 17-06-2016. Arxivat de l'original el 10 d'octubre 2021. [Consulta: 10 octubre 2021].
* ↑ «FC Barcelona, primer finalista de la Copa de SM la Reina (3-0)» (en castellà). rfef.es, 24-06-2016. Arxivat de l'original el 18 de març 2022. [Consulta: 10 octubre 2021].
* ↑ «El Atlético Féminas, campeón de la Copa de la Reina» (en castellà). as.com, 26-06-2016. Arxivat de l'original el 19 d'octubre 2022. [Consulta: 10 octubre 2021].
* ↑ «FC Barcelona Femení - CE Pontenc: Superioritat abismal i a la final (20-0)». fcbarcelona.cat, 26-08-2016. Arxivat de l'original el 10 d'octubre 2021. [Consulta: 10 octubre 2021].
* ↑ «FC Barcelona – RCD Espanyol: Campiones de Catalunya amb solvència (6-0)». fcbarcelona.es, 28-08-2016. Arxivat de l'original el 10 d'octubre 2021. [Consulta: 10 octubre 2021].
* ↑ «Aitana Bonmatí: «Estic sorpresa. Creia que em tocaria veure els partits des de la grada»». futfem.cat, 20-10-2016. Arxivat de l'original el 20 de setembre 2021. [Consulta: 11 octubre 2021].
* ↑ «Goleada de escándalo del Barça femenino para recuperar el liderato» (en castellà). elperiodico.com, 02-05-2017. Arxivat de l'original el 28 d'octubre 2021. [Consulta: 11 octubre 2021].
* ↑ «El Barça se lleva la Copa de la Reina con todo merecimiento» (en castellà). Marca, 18-06-2017. Arxivat de l'original el 29 d'octubre 2021. [Consulta: 11 octubre 2021].
* ↑ «El mejor Barça se pasea en Lituania» (en castellà). Sport, 08-11-2017. Arxivat de l'original el 29 d'octubre 2021. [Consulta: 12 octubre 2021].
* ↑ «Mariona Caldentey da la Copa de la Reina al Barcelona con un gol en el último minuto» (en castellà). Marca, 02-06-2018. Arxivat de l'original el 29 de setembre 2021. [Consulta: 12 octubre 2021].
* ↑ «Aitana Bonmatí: Promesa cumplida» (en castellà). Panenka, 02-01-2019. Arxivat de l'original el 29 d'octubre 2021. [Consulta: 12 octubre 2021].
* ↑ «Barcelona douse Glasgow City dreams in crushing Champions League win» (en anglès). The Guardian, 17-10-2018. [Consulta: 12 octubre 2021].
* ↑ «Mariona Caldentey clasifica al Barça para la final de la Champions» (en castellà). Última Hora, 28-04-2019. Arxivat de l'original el 2021-10-09. [Consulta: 9 octubre 2021].
* ↑ La Sexta Deportes. «Histórico: el Barcelona femenino jugará su primera final de Champions League» (en castellà). La Sexta, 28-04-2019. [Consulta: 9 octubre 2021].
* ↑ «Lyon-Barcelona» (en anglès). UEFA.com. Arxivat de l'original el 18 maig 2019. [Consulta: 9 octubre 2021].
* ↑ Gil, Albert. «¡Las jugadoras del Barça, campeonas d'Europa!» (en castellà). Planeta Deporte. Arxivat de l'original el 5 de juny 2021. [Consulta: 5 juny 2021].
* ↑ Dotras, Oriol. «El salto de calidad del Barça en Europa» (en castellà). La Vanguardia, 21-08-2020. Arxivat de l'original el 5 de juny 2021. [Consulta: 5 juny 2021].
* ↑ «El Bayern quiere fichar a Aitana Bonmatí» (en castellà). Mundo Deportivo, 14-04-2019. Arxivat de l'original el 19 d'octubre 2022. [Consulta: 13 octubre 2021].
* ↑ «Aitana, Tajonar y Font, las primeras de las 8 renovadas en firmar» (en castellà). Mundo Deportivo, 22-05-2019. Arxivat de l'original el 29 d'octubre 2021. [Consulta: 13 octubre 2021].
* ↑ «Centenàries Aitana i María León». F. C. Barcelona, 12-01-2020. Arxivat de l'original el 28 d'octubre 2021. [Consulta: 13 octubre 2021].
* ↑ Rodergas, Clara. «Reial Societat-Barça: Súpercampiones! (1-10)». F. C. Barcelona, 09-02-2020. [Consulta: 13 octubre 2021].
* ↑ «Campiones de la Primera Iberdrola 2019-20!». FC Barcelona, 08-05-2020. Arxivat de l'original el 5 de juny 2021. [Consulta: 5 juny 2021].
* ↑ Jiménez, Mayca «El Barça, pentacampeón» (en castellà). As, 08-05-2020. Arxivat de l'original el 5 de juny 2021 [Consulta: 5 juny 2021].
* ↑ «Aitana Bonmatí: “No contemplamos que la liga sea nula”» (en castellà). Mundo Deportivo, 23-03-2020. Arxivat de l'original el 29 d'octubre 2021. [Consulta: 13 octubre 2021].
* ↑ Soria, Miki. «El Barça, campeón de la Primera Iberdrola» (en castellà). Sport, 08-05-2020. Arxivat de l'original el 29 d'octubre 2021. [Consulta: 13 octubre 2021].
* ↑ Gascón, Javier «'Estamos fastidiadas, hemos perdonado al Wolfsburgo'» (en castellà). Mundo Deportivo, 25-08-2020. Arxivat de l'original el 9 d'octubre 2021 [Consulta: 5 juny 2021].
* ↑ «El Barça se mete en la final de Copa destrozando al Sevilla» (en castellà). Sport, 08-10-2020. Arxivat de l'original el 29 d'octubre 2021. [Consulta: 13 octubre 2021].
* ↑ «Aitana: “Tanto la Liga como la Copa son los objetivos”» (en castellà). Mundo Deportivo, 09-10-2020. Arxivat de l'original el 29 d'octubre 2021. [Consulta: 13 octubre 2021].
* ↑ Martínez, Patricia. «Siete veces Reinas de Copa» (en castellà). Sport, 13-02-2021. Arxivat de l'original el 29 d'octubre 2021. [Consulta: 13 octubre 2021].
* ↑ «El Barça conquista la Copa de la Reina del año pasado» (en castellà). El Periódico, 13-02-2021. Arxivat de l'original el 28 d'octubre 2021. [Consulta: 13 octubre 2021].
* ↑ «Aitana Bonmatí, MVP de la final de Copa» (en castellà). Marca, 13-02-2021. Arxivat de l'original el 29 d'octubre 2021. [Consulta: 13 octubre 2021].
* ↑ Martínez, Patricia. «Aitana, MVP de la final de Copa de la Reina» (en castellà). Sport, 13-02-2021. Arxivat de l'original el 29 d'octubre 2021. [Consulta: 13 octubre 2021].
* ↑ «El Barça vuelve de París más cerca de la final de la Champions femenina» (en castellà). El Periódico, 25-04-2021. Arxivat de l'original el 28 d'octubre 2021. [Consulta: 14 octubre 2021].
* ↑ «Han vuelto a hacerlo: ¡¡¡A la final!!!» (en castellà). Sport, 02-05-2021. Arxivat de l'original el 29 d'octubre 2021. [Consulta: 14 octubre 2021].
* ↑ «Aitana: "Antes de la final pensaré en los que me han visto crecer"» (en castellà). Sport, 14-05-2021. Arxivat de l'original el 29 d'octubre 2021. [Consulta: 14 octubre 2021].
* ↑ «El Barça reina en Europa con una exhibición de fútbol» (en castellà). Sport, 16-05-2021. Arxivat de l'original el 29 d'octubre 2021. [Consulta: 14 octubre 2021].
* ↑ Padilla, Toni. «Aitana, ser eterna "sortint i disfrutant"», 16-05-2021. Arxivat de l'original el 2021-05-16. [Consulta: 16 maig 2021].
* ↑ «Ocho jugadoras del Barça en la plantilla ideal de la Champions League» (en castellà). Mundo Deportivo, 20-05-2021. Arxivat de l'original el 17 d'octubre 2021. [Consulta: 14 octubre 2021].
* ↑ «Anunciadas las candidatas a los premios por posición de la Women's Champions League» (en castellà). UEFA, 13-08-2021. Arxivat de l'original el 26 d'octubre 2021. [Consulta: 14 octubre 2021].
* ↑ «Barça tricampéon: el placer de ser las mejores del fútbol femenino» (en castellà). La Vanguardia, 08-05-2021. Arxivat de l'original el 29 d'octubre 2021. [Consulta: 14 octubre 2021].
* ↑ Pascual, Roger. «Las jugadoras del Barça del triplete» (en castellà). El Periódico, 08-05-2021. Arxivat de l'original el 28 d'octubre 2021. [Consulta: 14 octubre 2021].
* 1 2 «IFFHS WOMEN’S WORLD TEAM OF THE YEAR 2021» (en anglès). Arxivat de l'original el 6 de desembre 2021. [Consulta: 6 desembre 2021].
* ↑ «Aitana Bonmatí renova fins al 2025». L'Esportiu, 31-12-2021. Arxivat de l'original el 7 de gener 2022 [Consulta: 7 gener 2022].
* ↑ Tortajada, Oriol. «El gran dia d'Aitana». L'esportiu de Catalunya, 30-10-2023. Arxivat de l'original el 2023-10-30. [Consulta: 30 octubre 2023].
* ↑ «El Barça, exclòs de la Copa de la Reina per l'alineació indeguda de Geyse». CCMA. Arxivat de l'original el 10 de maig 2024. [Consulta: 10 maig 2024].
* ↑ «Aitana Bonmatí, millor jugadora de la Lliga de Campiones». Vilaweb, 05-06-2023. [Consulta: 5 juny 2023].
* ↑ esport3. «Aitana Bonmatí, Pilota d'Or 2023», 30-10-2023. Arxivat de l'original el 2023-10-30. [Consulta: 30 octubre 2023].
* ↑ Laverty, Rich «The 100 best female footballers in the world 2023» (en anglès). The Guardian, 12-01-2024. Arxivat de l'original el 21 de maig 2024 [Consulta: 16 gener 2024].
* 1 2 «Aitana guanya el Laureus a esportista femenina de l'any». Arxivat de l'original el 2024-04-22. [Consulta: 22 abril 2024].
* ↑ Rodergas, Clara. «El Barça amansa la bèstia i fa història». L'esportiu de Catalunya, 25-05-2024. Arxivat de l'original el 2024-05-25. [Consulta: 25 maig 2024].
* ↑ «Aitana Bonmatí torna a casa amb l'or». Arxivat de l'original el 2016-12-20. [Consulta: 19 octubre 2017].
* ↑ «Late drama as Spain claim thrilling Uefa Women's Under 19 European Championship win». Arxivat de l'original el 2022-10-22. [Consulta: 19 octubre 2017].
* ↑ «Aitana Bonmatí, gran novedad en la lista d'España para medirse a Serbia y Austria». Marca, 13-11-2017. Arxivat de l'original el 2022-10-19. [Consulta: 20 setembre 2021].
* ↑ «Aitana Bonmatí, convocada con l'absoluta». Mundo Deportivo, 13-11-2017. Arxivat de l'original el 2023-09-01. [Consulta: 20 setembre 2021].
* ↑ «Las puertas de la Absoluta se abren para Aitana Bonmatí». As, 23-11-2017. Arxivat de l'original el 27 de juliol de 2021. [Consulta: 20 setembre 2021].
* ↑ «Exhibición de la selección española femenina y recompensa para finalizar 2017». RFEF, 28-11-2017. Arxivat de l'original el 30 de novembre de 2017. [Consulta: 20 setembre 2021].
* ↑ «Spain-Faroe Islands (Women's World Cup 2023)». UEFA, 25-11-2021. Arxivat de l'original el 29 de gener 2023. [Consulta: 29 gener 2023].
* ↑ «Spain-Scotland (Women's World Cup 2023)». UEFA, 30-11-2021. Arxivat de l'original el 5 de gener 2023. [Consulta: 29 gener 2023].
* ↑ «España no puede escapar a la pregunta que repiten una y otra vez los extranjeros en el Mundial: "¿Qué pasó con 'Las 15'?"» (en castellà). Relevo. Arxivat de l'original el 1 de setembre 2023. [Consulta: 1r setembre 2023].
* ↑ «El núcleo fuerte de 'Las 15' se abre públicamente al diálogo» (en castellà). Relevo, 17-03-2023. Arxivat de l'original el 1 de setembre 2023. [Consulta: 1r setembre 2023].
* ↑ Concejo, Edurne. «Alexia, Aitana y Mariona regresan a la selección» (en castellà). La Vanguardia, 12-06-2023. Arxivat de l'original el 1 de setembre 2023. [Consulta: 1r setembre 2023].
* ↑ «PDominant Spain open World Cup with stylish win», 23-07-2023. Arxivat de l'original el 23 de juliol 2023. [Consulta: 21 agost 2023].
* ↑ «Spain reached the quarter-finals of the Women's World Cup for the first time after producing an outstanding display of firepower in Auckland to send Switzerland out.». BBC Sport, 05-08-2023 [Consulta: 5 agost 2023]. Arxivat 2023-08-05 a Wayback Machine.
* ↑ «Spain 2-0 France: World champions win Women's Nations League final». uefa.com, 28-02-2024. [Consulta: 15 juliol 2024].
* ↑ «Aitana». BDFutbol. Arxivat de l'original el 15 d'octubre 2022. [Consulta: 16 juny 2022].
* ↑ «Aitana Bonmatí» (en castellà). Soccerway. Arxivat de l'original el 6 de juny 2023. [Consulta: 6 juny 2023].
* ↑ «El Barça, campió golejant». L'Esportiu, 29-08-2016 [Consulta: 16 juny 2022].
* ↑ «El Barça i l'Espanyol jugaran l'enèsima final». L'Esportiu, 27-08-2016. Arxivat de l'original el 12 de juny 2022 [Consulta: 16 juny 2022].
* ↑ Genís de Moner «El Barça, com quasi sempre». L'Esportiu, 28-08-2017. Arxivat de l'original el 12 de juny 2022 [Consulta: 16 juny 2022].
* ↑ «El Barça, a la final de mañana contra el Espanyol». El Mundo Deportivo, 26-08-2017. Arxivat de l'original el 31 de juliol 2023 [Consulta: 16 juny 2022].
* ↑ «Un títol incontestable». L'Esportiu, 26-08-2018. Arxivat de l'original el 12 de juny 2022 [Consulta: 16 juny 2022].
* ↑ «Un altre derbi com a final». L'Esportiu, 24-08-2018. Arxivat de l'original el 12 de juny 2022 [Consulta: 16 juny 2022].
* ↑ Robledillo, A. «El Barça allarga la tirania amb el sisè títol seguit». L'Esportiu, 25-08-2019. Arxivat de l'original el 12 de juny 2022 [Consulta: 16 juny 2022].
* ↑ «Un altre derbi com a final». L'Esportiu, 23-08-2019. Arxivat de l'original el 12 de juny 2022 [Consulta: 16 juny 2022].
* ↑ «Spain - Aitana Bonmatí - Profile with news, career statistics and history - Soccerway» (en castellà). [Consulta: 2 novembre 2024].
* ↑ «La nova estrella del futbol femení català». fcf.cat, 04-12-2019. Arxivat de l'original el 6 de juny 2023. [Consulta: 6 juny 2023].
* ↑ «Aitana Bonmatí i Oriol Romeu, millors jugadors de la Gala de les Estrelles 2023». CCMA, 04-12-2023. Arxivat de l'original el 16 de gener 2024. [Consulta: 16 gener 2024].
* ↑ Martínez, Patricia. «Aitana, MVP de la final de Copa de la Reina» (en castellà). Sport, 13-02-2021. Arxivat de l'original el 16 de juny 2023. [Consulta: 6 juny 2023].
* ↑ «Women's Champions League final Player of the Match: Aitana Bonmati». Union of European Football Associations, 16-05-2021. Arxivat de l'original el 17 de maig 2021. [Consulta: 6 juny 2023].
* ↑ «Player of the Match: Aitana Bonmatí highlights». Union of European Football Associations, 25-05-2024. Arxivat de l'original el 26 de maig 2024. [Consulta: 26 maig 2024].
* ↑ «WWomen's Champions League Squad of the Season 2020/21». UEFA.com, 20-05-2021. Arxivat de l'original el 6 de juny 2023. [Consulta: 6 juny 2023].
* ↑ «2021/22 Women's Champions League Team of the Season» (en anglès). UEFA.com, 23-05-2022. Arxivat de l'original el 7 de juny 2023. [Consulta: 6 juny 2023].
* ↑ «2022/23 Women's Champions League Team of the Season» (en anglès). UEFA.com, 05-06-2023. Arxivat de l'original el 6 de juny 2023. [Consulta: 6 juny 2023].
* ↑ «Alexia Putellas named 2020/21 Women's Champions League Midfielder of the Season». UEFA.com, 26-08-2021. Arxivat de l'original el 7 de febrer 2023. [Consulta: 6 juny 2023].
* ↑ «IFFHS WOMEN'S WORLD TEAM 2021» (en anglès). IFFHS, 06-12-2021. Arxivat de l'original el 4 de juny 2023. [Consulta: 1r juliol 2023].
* ↑ «IFFHS WOMEN'S WORLD TEAM 2022» (en anglès). IFFHS, 12-01-2023. Arxivat de l'original el 1 de juliol 2023. [Consulta: 1r juliol 2023].
* ↑ «IFFHS WOMEN’S WORLD TEAM 2023» (en anglès). IFFHS, 04-01-2024. Arxivat de l'original el 5 de gener 2024. [Consulta: 16 gener 2024].
* ↑ «Aitana Bonmatí named 2022/23 UEFA Women's Champions League Player of the Season» (en anglès). UEFA.com, 05-06-2023. Arxivat de l'original el 5 de juny 2023. [Consulta: 6 juny 2023].
* ↑ «Aitana Bonmatí succeeix a Putellas i guanya el premi de millor futbolista de la UEFA». Vilaweb, 31-08-2023. Arxivat de l'original el 2023-08-31. [Consulta: 31 agost 2023].
* ↑ NacióDigital. «Aitana Bonmatí, el talent de la Masia que ja té la Pilota d'Or». Arxivat de l'original el 2023-11-02. [Consulta: 2 novembre 2023].
* ↑ «Aitana Bonmatí guanya la seva segona Pilota d’Or en una gala marcada per l'enrabiada de Vinicius». [Consulta: 28 octubre 2024].
* ↑ «Aitana Bonmatí tanca una temporada perfecta amb el premi The Best a la millor jugadora». Arxivat de l'original el 2024-01-15. [Consulta: 15 gener 2024].
* ↑ «Aitana Bonmatí guanya el The Best per segon any consecutiu». Nació Digital, 17-12-2024. [Consulta: 17 desembre 2024].
* ↑ «Aitana guanya el Laureus a esportista femenina de l'any». Arxivat de l'original el 2024-04-22. [Consulta: 22 abril 2024].
* ↑ «BBC 100 Women 2023: Who is on the list this year?» (en anglès britànic). BBC News. BBC, 21-11-2023. Arxivat de l'original el 2023-11-23. [Consulta: 10 desembre 2023].
* ↑ «Òmnium Cultural premia Aitana Bonmatí per la seua defensa del català». Diari Segre, 06-12-2023. Arxivat de l'original el 2023-12-11. [Consulta: 11 desembre 2023].
* ↑ 324cat. «Les Creus de Sant Jordi 2024: de Carod-Rovira i Àngels Barceló a Aitana Bonmatí i Unió de Pagesos», 03-12-2024. [Consulta: 3 desembre 2024].

## Enllaços externs

* Fitxa de la jugadora del FC Barcelona
* Fitxa de la jugadora de la Women.soccerway.com